ai4bharat/Pralekha huggingface dataset:
పెట్రోలియం- సహజ వాయువుల మంత్రిత్వ శాఖ
సిజిడి నెట్వర్క్ల అభివృద్ధి కోసం 27 రాష్ట్రాలు/ కేంద్రపాలిత ప్రాంతాలలో విస్తరించి ఉన్న 407 జిల్లాలను ఆవరిస్తూ 232 భౌగోళిక ప్రాంతాలకు అధికారం
సిటీ గ్యాస్ డిస్ట్రిబ్యూషన్  నెట్వర్క్ అభివృద్ధిలో భాగంగా సిఎన్జి స్టేసన్ల ఏర్పాటు, పిఎన్జి కనెక్షన్లు అందించడం అన్నది పెట్రోలియం, సహజవాయువుల నియంత్రణ బోర్డు  ద్వారా అధికారం పొందిన సంస్థలు నిర్వహిస్తున్నాయని సోమవారం రాజ్యసభలో అడిగిన ఒక ప్రశ్నకు లిఖితపూర్వకంగా ఇచ్చిన సమాధానంలో పెట్రోలియం, సహజవాయువుల మంత్రిత్వ శాఖ సహాయ మంత్రి రామేశ్వర్ తెలి వెల్లడించారు. సిజిడి నెట్వర్క్ల అభివృద్ధి కోసం నేటి వరకూ, 27 రాష్ట్రాలు, కేంద్రపాలిత ప్రాంతాల వ్యాప్తంగా ఉన్న 407 జిల్లాలను ఆవరివిస్తూ 232 భౌగోళిక ప్రాంతాలకు అధికారం ఇవ్వడం జరిగింది.
నేటి వరకూ ఉత్తర్ ప్రదేశ్లో 34,80,043 పైప్డ్ నేచురల్ గ్యాస్  కనెక్షన్లు, 795 సిఎన్జి స్టేషన్లు ఉన్నాయి. దేశంలో గ్యాస్ విస్తరణను పెంచేందుకు అదనంగా పిఎన్జిఆర్బి 17.09.2021న 11వ సిజిడి బిడ్డింగ్ రౌండ్ను ప్రారంభించిందని, ఇందులో 28 జిల్లాల వ్యాప్తంగా 20 రాష్ట్రాలు, కేంద్ర పాలిత ప్రాంతలను ప్రస్తావిస్తూ 4 భౌగోళిక ప్రాంతాలను సిజిడి నెట్వర్క్ అభివృద్ధిలో జోడించడం జరిగిందని ఆయన వివరించారు. ఇందులో ఉత్తర ప్రదేశ్లోని 4 భౌగోళిక ప్రాంతాలలోని 7 జిల్లాలు , కాశ్గంజ్, బందా చిత్రకూట్, మహోబా కూడా ఉన్నాయి.
సాంస్కృతిక మంత్రిత్వ శాఖ
స్వచ్ఛత ప్రత్యేక ప్రచారాన్ని విజయవంతంగా నిర్వహించిన కేంద్ర సాంస్కృతిక మంత్రిత్వ శాఖ
కేంద్ర సాంస్కృతిక మంత్రిత్వ శాఖ, తన అనుబంధ, ఉప, స్వయంప్రతిపత్త సంస్థల ద్వారా 2022 డిసెంబర్ నుంచి 2023 ఆగస్టు వరకు స్వచ్ఛత ప్రత్యేక ప్రచారాన్ని విజయవంతంగా నిర్వహించింది. ఎస్సీడీపీఎం పోర్టల్లో నెలవారీ నివేదికలను క్రమం తప్పకుండా అప్లోడ్ చేసింది.
2022 డిసెంబర్ నుంచి 2023 ఆగస్టు కాలంలో, అంతర్మంత్రిత్వ సంప్రదిపుల విభాగం  సూచనల్లో  100% పాటించింది. రాష్ట్ర ప్రభుత్వ సూచనల్లో దాదాపు 82%, పీఎంవో సూచనల్లో 86%, ఎంపీల సూచనల్లో 73% పరిష్కరించింది. సమీక్ష కోసం కేటాయించిన మొత్తం భౌతిక దస్త్రాల్లో 71% దస్త్రాలను సమీక్షించింది. గుర్తించిన 66 స్వచ్ఛత ప్రచార ప్రాంతాల్లోని 56 ప్రాంతాల్లో పరిశుభ్రత కార్యక్రమాలను విజయవంతంగా నిర్వహించింది.
2023 ఏప్రిల్ 16 నుంచి 30 వరకు స్వచ్ఛత పఖ్వాడాను మంత్రిత్వ శాఖ పాటించింది. ఈ పక్షం రోజుల్లో, మంత్రిత్వ శాఖలోని అధికారులు, ఉద్యోగులంతా స్వచ్ఛత ప్రతిజ్ఞ చేశారు. అన్ని విభాగాలు, కార్యాలయాల ప్రాంగణాల్లో పరిశుభ్రత, దస్త్రాల సరైన నిర్వహణ కోసం స్వచ్ఛత తనిఖీ కార్యక్రమాలు చేపట్టారు. శాస్త్రి భవన్ లోపల, కార్యాలయ చుట్టుపక్కల ప్రాంగణాన్ని అందంగా, శుభ్రంగా మార్చడానికి పరిశుభ్రత కార్యక్రమం/శ్రమదాన్ నిర్వహించారు.
ప్రధాన మంత్రి కార్యాలయం
మహారాష్ట్రలోని ముంబైలో గుందావ్లీ మెట్రో స్టేషన్ నుంచి మోగ్రా వరకూ ప్రధానమంత్రి మెట్రో రైలు ప్రయాణం
‘ముంబై 1 మొబైల్ యాప్.. జాతీయ సార్వత్రిక ప్రయాణ కార్డు’ ప్రారంభం
ప్రధానమంత్రి శ్రీ నరేంద్ర మోదీ ఇవాళ ముంబైలోని గుందావ్లీ మెట్రో స్టేషన్ నుంచి మోగ్రా వరకూ మెట్రో రైలులో ప్రయాణించారు. అంతకుముందు ‘ముంబై 1’ మొబైల్ యాప్, ‘నేషనల్ కామన్ మొబిలిటీ కార్డ్’- ను ఆయన ప్రారంభించారు. అనంతరం మెట్రో ఫోటో ప్రదర్శనను తిలకించి, 3డి నమూనాను పరిశీలించారు. మెట్రో రైలులో విద్యార్థులు, ఇతర ప్రయాణికులతోపాటు మెట్రో నిర్మాణంలో పాలుపంచుకున్న కార్మికులతో ప్రధాని ఈ సందర్బంగా ముచ్చటించారు. ప్రధాని వెంట మహారాష్ట్ర గవర్నర్ శ్రీ భగత్ సింగ్ కోష్యారీ, ముఖ్యమంత్రి శ్రీ ఏక్నాథ్ షిండే, ఉప ముఖ్యమంత్రి శ్రీ దేవేంద్ర ఫడణవీస్ మెట్రో ప్రయాణం చేశారు.
ఈ మేరకు ప్రధానమంత్రి కార్యాలయం ఒక ట్వీట్ ద్వారా:
“ముంబైలో ప్రధానమంత్రి నరేంద్ర మోదీ మెట్రో రైలు ప్రయాణం” అని పేర్కొంది.
అంతకుముందు ముంబై మెట్రో రైలు “2ఎ, 7” మార్గాలను ప్రధానమంత్రి జాతికి అంకితం చేశారు. దీంతోపాటు ఛత్రపతి శివాజీ మహారాజ్ టెర్మినస్, 7 మురుగుశుద్ధి ప్లాంట్ల పునరాభివృద్ధికి ఆయన శంకుస్థాపన చేశారు, అలాగే 20 “హిందూ హృదయసామ్రాట్ బాలాసాహెబ్ ఠాక్రే ఆప్లా దవాఖానా”లను, ముంబైలో దాదాపు 400 కిలోమీటర్ల సిమెంటు రోడ్ల ప్రాజెక్టును కూడా ప్రారంభించారు.
నేపథ్యం
ప్రధానమంత్రి ‘ముంబై 1’ మొబైల్ యాప్, జాతీయ సార్వత్రిక ప్రయాణ కార్డు ను ఆవిష్కరించారు. ఈ మొబైల్ యాప్ ద్వారా ప్రజలకు ప్రయాణ సౌలభ్యం కలుగుతుంది. ఈ కార్డుతో మెట్రో స్టేషన్లలో సులభ ప్రవేశంతోపాటు యూపీఐ ద్వారా టికెట్ తీసుకునేందుకు డిజిటల్ చెల్లింపు చేయవచ్చు. ఇక సార్వత్రిక ప్రయాణ కార్డును  ప్రస్తుతం మెట్రో మార్గాల్లో వాడుకోవచ్చు. ఆ తర్వాత క్రమంగా స్థానిక రైళ్లు, బస్సులు వంటి ఇతర ప్రజా రవాణా వాహనాల్లో ప్రయాణానికీ వాడుకునే వీలు కల్పిస్తారు. దీంతో ప్రయాణికులు రకరకాల కార్డులు లేదా నగదు తీసుకెళ్లాల్సిన అవసరం ఉండదు. ‘ఎన్సిఎంసి’ కార్డుతో స్పర్శరహిత, డిజిటల్ లావాదేవీలు వేగంగా నిర్వహించుకోవచ్చు. తద్వారా చెల్లింపు ప్రక్రియ సౌలభ్యంతోపాటు నిరంతరాయ సేవలు పొందవచ్చు.
భారత పోటీ ప్రోత్సాహక సంఘం
రీన్యూ గ్లోబల్ వాటాలతో రీన్యూ పవర్ వాటాల మార్పిడికి సీసీఐ ఆమోదం, ఆర్ఎంజీ-IIతో రీన్యూ గ్లోబల్ అనుబంధ సంస్థ విలీనానికీ అంగీకారం
రీన్యూ పవర్ సంస్థ ప్రస్తుత వాటాదారులు తమ వాటాలను రీన్యూ గ్లోబల్ సంస్థ వాటాలతో మార్పిడి చేసుకోవడానికి కాంపిటీషన్ కమిషన్ ఆఫ్ ఇండియా  ఆమోదం తెలిపింది. ఆర్ఎంజీ-IIతో రీన్యూ గ్లోబల్ అనుబంధ సంస్థ అపసవ్య త్రిభుజాకార విలీనానికీ అంగీకరించింది.
రీన్యూ పవర్ ప్రైవేట్ లిమిటెడ్  ప్రస్తుత వాటాదారులు తమ వాటాలను రీన్యూ ఎనర్జీ గ్లోబల్ లిమిటెడ్  వాటాలతో మార్పిడి చేసుకోవడం, రీన్యూ గ్లోబల్ సంపూర్ణ యాజమాన్యంలోని అనుబంధ సంస్థను ఆర్ఎంజీ అక్విజిషన్ కార్పొరేషన్తో  అపసవ్య త్రిభుజాకార విలీనం చేయడం ఈ ఒప్పందంలో భాగం.
రీన్యూ గ్లోబల్, కొత్తగా ఏర్పాటైన ప్రత్యేక ప్రయోజన విలీన సంస్థ. విలీనం, వాటాల కొనుగోలు, ప్రతిపాదిత ఒప్పందం వంటి ఒకే విధమైన వ్యాపార విలీనాలను ప్రభావవంతంగా నిర్వహించే ఉద్దేశ్యంతో దీనిని స్థాపించారు. నాస్డాక్లో ఆర్ఎంజీ-II ట్రేడ్ అవుతుంది.
రీన్యూ సంస్థ, తన అనుబంధ సంస్థలు, జాయింట్ వెంచర్లతో కలిసి సాంప్రదాయేతర, పునరుత్పాదక శక్తి వనరుల ద్వారా విద్యుత్ను ఉత్పత్తి చేసే వ్యాపారంలో ఉంది.
సీసీఐ నుంచి సవివర ఆదేశం రావలసివుంది.
ప్రధాన మంత్రి కార్యాలయం
చానెల్ గ్లోబల్ సి ఇ ఒ శ్రీమతి లీనా నాయర్ తో ప్రధాన మంత్రి సమావేశం
ప్రధాన మంత్రి శ్రీ నరేంద్ర మోదీ 2023 జూలై 14న పారిస్ లో ఫ్రెంచ్ లగ్జరీ ఫ్యాషన్ హౌజ్ చానెల్ గ్లోబల్ సి ఇ ఒ శ్రీమతి లీనా నాయర్ తో సమావేశం అయ్యారు.
శ్రీమతి నాయర్ సాధించిన విజయాన్ని ప్రధాన మంత్రి అభినందించారు. భారతదేశంలో పెట్టుబడుల అవకాశాలను, భాగస్వామ్య అవకాశాలను అన్వేషించడానికి చానెల్ ను ఆహ్వానించారు.
భారతదేశంలో చేతి వృత్తులు, ఖాదీ, హస్తకళాకారుల నైపుణ్యాభివృద్ధిని ప్రోత్సహించే మార్గాలపై చర్చించారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 199.27 కోట్ల డోసులు అందించారు.
(దేశవ్యాప్త క్రియాశీల కేసుల సంఖ్య 1,36,076
మొత్తం కేసుల్లో క్రియాశీల కేసులు 0.31%
ప్రస్తుత రికవరీ రేటు 98.49%
గత 24 గంటల్లో 16,482 మంది కోలుకున్నారు. దీంతో, కోలుకున్నవారి మొత్తం సంఖ్య 4,30,28,356 కు పెరిగింది.
గత 24 గంటల్లో 20,139 కొత్త కేసులు నమోదయ్యాయి.
రోజువారీ పాజిటివిటీ రేటు 5.10%
వారపు పాజిటివిటీ రేటు 4.37%
గత 24 గంటల్లో చేసిన 3,94,774 కొవిడ్ పరీక్షలతో కలిపి ఇప్పటివరకు 86.81 కోట్ల పరీక్షలు చేశారు.
ప్రధాన మంత్రి కార్యాలయం
కర్తవ్యపథ్ నుంచి గణతంత్ర వేడుకల విశేషాలను పంచుకున్న ప్రధాని
నేటి గణతంత్ర వేడుకల విశేషాలను ప్రధానమంత్రి శ్రీ నరేంద్ర మోదీ వరుస ట్వీట్ల ద్వారా ప్రజలతో పంచుకున్నారు.
74వ గణతంత్ర దినోత్సవ వేడుకల చిత్రాలను కూడా ప్రధానమంత్రి కార్యాలయం షేర్ చేసింది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజాసమాచారం – 325వ రోజు
అర్హులైన జనాభాలో 85% కి పైగా మొదటి డోసు టీకా
128.66 కోట్లు దాటిన మొత్తం టీకా డోసుల సంఖ్య
ఈరోజు సాయంత్రం 7 వరకు 71 లక్షలకు పైగా టీకాల పంపిణీ
భారతదేశపు మొత్తం టీకాల సంఖ్య నేటికి 128.66 కోట్లు దాటి 128,66,56,967 కు చేరింది. ఈ రోజూ సాయంత్రం 7 గంటలవరకు 71 లక్షలు దాటి 71,91,939 కు చేరింది. అయితే, రాత్రి పొద్దుపోయే సరికి ఈ సంఖ్య ఇంకా పెరగవచ్చు. టీకాలకు అర్హులైన జనాభాలో మొదటి డోసు పూర్తి చేసుకున్నవారు 85% దాటటం పట్ల కేంద్ర ఆరోగ్య శాఖామంత్రి డాక్టర్ మన్ సుఖ్ మండవ్యా హర్షం వ్యక్తం చేశారు.
జనాభాలో ప్రాధాన్యతా ప్రాతిపదికన తీసుకున్న టీకాడోసులు ఇలా ఉన్నాయి:
|
|
మొత్తం టీకాలు తీసుకున్నవారు
|
|
ఆరోగ్య సిబ్బంది
|
|
మొదటి డోస్
|
|
10384753
|
|
రెండో డోస్
|
|
9554870
|
|
కోవిడ్ యోధులు
|
|
మొదటి డోస్
|
|
18381411
|
|
రెండో డోస్
|
|
16606683
|
|
18-44 వయోవర్గం
|
|
మొదటి డోస్
|
|
469066678
|
|
రెండో డోస్
|
|
248175709
|
|
45-59 వయోవర్గం
|
|
మొదటి డోస్
|
|
187286429
|
|
రెండో డోస్
|
|
127293598
|
|
60 ఏళ్ళు పైబడ్డవారు
|
|
మొదటి డోస్
|
|
117207229
|
|
రెండో డోస్
|
|
82699607
|
|
మొత్తం మొదటి డోస్
|
|
802326500
|
|
మొత్తం రెండో డోస్
|
|
484330467
|
|
మొత్తం
|
|
1286656967
నేటి టీకాల కార్యక్రమం వివరాలు ఇలా ఉన్నాయి:
|
|
తేదీ : డిసెంబర్ 6, 2021 
|
|
ఆరోగ్య సిబ్బంది
|
|
మొదటి డోస్
|
|
135
|
|
రెండో డోస్
|
|
6650
|
|
కోవిడ్ యోధులు
|
|
మొదటి డోస్
|
|
177
|
|
రెండో డోస్
|
|
14247
|
|
18-44 వయోవర్గం
|
|
మొదటి డోస్
|
|
1502849
|
|
రెండో డోస్
|
|
3625479
|
|
45-59 వయోవర్గం
|
|
మొదటి డోస్
|
|
359990
|
|
రెండో డోస్
|
|
978406
|
|
60 ఏళ్ళు పైబడ్డవారు
|
|
మొదటి డోస్
|
|
203665
|
|
రెండో డోస్
|
|
500341
|
|
మొత్తం మొదటి డోస్
|
|
2066816
|
|
మొత్తం రెండో డోస్
|
|
5125123
|
|
మొత్తం
|
|
7191939
దేశ జనాభాలో కాపాడవలసిన స్థితిలో ఉన్న వారిని కాపాడటానికి అవసరమైన ఆయుధంగా టీకాకున్న ప్రాధాన్యం కారణంగా ఈ కార్యక్రమాన్ని అత్యున్నత స్థాయిలో ఎప్పటికప్పుడు గమనిస్తూ సమీక్షిస్తుంటారు.
.
ప్రధాన మంత్రి కార్యాలయం
ఆసియా క్రీడల కాంపౌండ్ ఆర్చరీలో చిరస్మరణీయ స్వర్ణం గెలుచుకున్న వెన్నం జ్యోతి సురేఖకు ప్రధాని అభినందన
ఆసియా క్రీడల మహిళల కాంపౌండ్ ఆర్చరీలో స్వర్ణ పతక విజేత వెన్నం జ్యోతి సురేఖను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“భారతదేశం గర్వంతో ఉప్పొంగిన మరో సందర్భమిది! ఆసియా క్రీడల కాంపౌండ్ ఆర్చరీలో ముచ్చటగా మూడో స్వర్ణంతో మెరిసిన మన బంగారు తల్లి వెన్నం జ్యోతి సురేఖ @VJSurekhaకు నా అభినందనలు. ఆమె అంకితభావం, దృఢ సంకల్పం, గురితప్పని ఏకాగ్రత భవిష్యత్తులోనూ మరిన్ని విజయాలు అందించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
ప్రధాన మంత్రి కార్యాలయం
రైతులకు తక్కువ ధరలో యూరియా అందించడానికి రూ.10 లక్షల కోట్ల రాయితీ: ప్రధాన మంత్రి శ్రీ నరేంద్ర మోదీ
రూ.3,000 విలువ చేసే యూరియా బస్తాను 300 రూపాయలకే రైతులకు అందుబాటులో తెచ్చినట్లు చెప్పిన ప్రధాన మంత్రి
న్యూదిల్లీలోని ఎర్రకోటలో స్వాతంత్ర్య దినోత్సవ ప్రసంగం చేసిన ప్రధాన మంత్రి శ్రీ నరేంద్ర మోదీ, రైతులకు యూరియా రాయితీ కోసం రూ.10 లక్షల కోట్లు కేటాయించామని చెప్పారు. ప్రపంచ మార్కెట్లో రూ.3000 ధర ఉన్న యూరియాను రైతులకు రూ.300 చొప్పున, అతి తక్కువ ధరకు అందించేందుకు కేంద్ర ప్రభుత్వం రూ.10 లక్షల కోట్లను యూరియా రాయితీగా కేటాయించిందని వెల్లడించారు.
"కొన్ని ప్రపంచ దేశాల్లో రూ.3,000కు విక్రయించే యూరియా బస్తాను రూ.300 ధరకు మించకుండా మన రైతులకు కేంద్ర ప్రభుత్వం అందజేస్తోంది. ఇందుకోసం యూరియాపై రూ.10 లక్షల కోట్ల రాయితీని అందిస్తోంది" అని ప్రధాన మంత్రి ఎర్రకోట పైనుంచి చెప్పారు.
ప్రధాన మంత్రి కార్యాలయం
జనవరి 9 న ప్రవాసీ భారతీయ దివస్ సదస్సు-2021 ని ప్రారంభించనున్న ప్రధాన మంత్రి
‘ప్రవాసీ భారతీయ దివస్  సదస్సు విదేశీ వ్యవహారాల మంత్రిత్వ శాఖ ప్రధాన కార్యక్రమంగా ఉంది. విదేశాలలో నివసిస్తున్న భారతీయులతో సన్నిహితంగా ఉండడానికి, వారితో సంబంధాలను పెంపొందించుకోవడానికి ఈ సదస్సు ఒక ముఖ్య వేదిక ను అందిస్తున్నది. ప్రస్తుతం కోవిడ్ మహమ్మారి ప్రభావం కొనసాగుతూ ఉన్నప్పటికీ, మన హుషారైన ప్రవాసీ భారతీయుల మనోభావాలను దృష్టిలో పెట్టుకొని, 16వ ప్రవాసీ భారతీయ దివస్ సదస్సు ను ఈ నెల 9 న నిర్వహిస్తున్నారు. ఇంతవరకు నిర్వహించిన పి.బి.డి. సమావేశాల మాదిరిగా ఈ సదస్సు ను కూడా వర్చువల్ పద్ధతి లో నిర్వహించడం జరుగుతుంది. ఈ 16వ పిబిడి సదస్సు కు ‘‘ఆత్మ నిర్భర్ భారత్ కు తోడ్పాటు ను అందించడం’’ అనేది ఇతివృత్తం గా ఉంది.
పి.బి.డి. సదస్సులో మూడు విభాగాలు ఉంటాయి. పిబిడి సదస్సు ను భారతదేశం మాననీయ ప్రధాన మంత్రి శ్రీ నరేంద్ర మోదీ ప్రారంభించనున్నారు. ఈ కార్యక్రమం లో ముఖ్య అతిథి, సురినామ్ అధ్యక్షుడు మాన్య శ్రీ చంద్రికా ప్రసాద్ సంతోఖి ప్రధానోపన్యాసం చేయనున్నారు. యువత కోసం ఆన్ లైన్ లో నిర్వహించిన ‘భారత్ కో జానియే’ క్విజ్ పోటీ విజేతల పేరులను కూడా ప్రకటించడం జరుగుతుంది.
ప్రారంభ సమావేశానికి తరువాయి గా రెండు సర్వసభ్య సదస్సు లు జరుగుతాయి. ఆత్మ నిర్భర్ భారత్ లో ప్రవాసీ భారతీయల పాత్ర అంశం పై జరిగే మొదటి సర్వసభ్య సదస్సు లో, విదేశీ వ్యవహారాల శాఖ మంత్రి, వాణిజ్యం, పరిశ్రమ శాఖ మంత్రులు ప్రసంగిస్తారు. రెండోసర్వసభ్య సదస్సు లో కోవిడ్ అనంతర సవాళ్ల ను ఎదుర్కోవడం - ఆరోగ్యం, ఆర్థిక, సామాజిక, అంతర్జాతీయ సంబంధాల ముఖచిత్రం అంశంపై ఆరోగ్య శాఖ మంత్రి, విదేశీ వ్యవహారాల శాఖ సహాయ మంత్రి ప్రసంగించనున్నారు. ఈ రెండు సర్వసభ్య సదస్సులలో ప్రముఖ ప్రవాసి భారతీయ నిపుణులను ఆహ్వానిస్తూ ప్యానెల్ చర్చలను నిర్వహించడం జరుగుతుంది.
చివరలో ముగింపు సమావేశం ఉంటుంది. ఆదరణీయ రాష్టప్రతి గారు ప్రవాసీ భారతీయ దివస్ సూచకంగా తన ముగింపు ఉపన్యాసాన్ని ఇస్తారు. 2020-21 సంవత్సరానికి గాను ప్రవాసీ భారతీయ సమ్మాన్ పురస్కార విజేతల పేరులను కూడా ప్రకటించడం జరుగుతుంది. ప్రవాసీ భారతీయ సమ్మాన్ పురస్కారాలను ఎంపిక చేసిన ప్రవాసీ భారతీయ సముదాయ సభ్యులకు వారి కార్యసాధనలను గుర్తించడం కోసం, భారతదేశంతో పాటు విదేశాలలో వివిధ రంగాలకు వారు అందించిన తోడ్పాటులను గౌరవించుకోవడం కోసం ప్రదానం చేస్తూ వస్తున్నారు.
యువ పిబిడి ని కూడా వర్చువల్ పద్ధతి లోనే ‘‘భారతదేశం మరియు ప్రవాసీ భారతీయ యువ కార్యసాధకులను ఒకచోటుకు తీసుకురావడం’’ ఇతివృత్తం తో ఈ నెల 8న నిర్వహించడం జరుగుతుంది. యువజన వ్యవహారాలు, క్రీడల మంత్రిత్వ శాఖ ఈ కార్యక్రమాన్ని నిర్వహిస్తుంది. ఈ కార్యక్రమానికిన్యూజిలాండ్ సాముదాయిక, స్వచ్చంద రంగ శాఖ మంత్రి గౌరవనీయురాలు ప్రియంకా రాధాకృష్ణన్ ప్రత్యేక అతిథి గా హాజరు అవుతారు.
యు పి ఎస్ సి
యుపీఎస్సీ ద్వారా మార్చి, 2022 రిక్రూట్మెంట్ ఫలితాలు ఖరారు
యూనియన్ పబ్లిక్ సర్వీస్ కమిషన్  ద్వారా మార్చి, 2022 నెల రిక్రూట్మెంట్ ఫలితాలు ఖరారు చేయబడ్డాయి. ఈ వివరాలను సంబంధిత అభ్యర్థులకు వ్యక్తిగతంగా పోస్ట్ ద్వారా తెలియజేయబడింది.
వివరాల కోసం ఇక్కడ క్లిక్ చేయండి
ప్రధాన మంత్రి కార్యాలయం
వాల్మీకి జయంతి సందర్భంగా దేశ ప్రజలకు ప్రధానమంత్రి శుభాకాంక్షలు
వాల్మీకి జయంతి సందర్భంగా ప్రధానమంత్రి శ్రీ నరేంద్ర మోదీ దేశ ప్రజలకు శుభాకాంక్షలు తెలిపారు. ఈ మేరకు ఆయన వాల్మీకి మహర్షి గురించి తన మనోభావాలను వీడియో సందేశం ద్వారా ప్రజలతో పంచుకున్నారు.
ఈ విషయాన్ని ఒక ట్వీట్ ద్వారా తెలియజేస్తూ;
“దేశ ప్రజలకు వాల్మీకి జయంతి శుభాకాంక్షలు” అని ప్రధాని పేర్కొన్నారు.
రక్షణ మంత్రిత్వ శాఖ
కొవిడ్-19 నివారణలో పౌర యంత్రాంగానికి సహకరిస్తున్న కంటోన్మెంట్ బోర్డులు
కోవిడ్-19 సమస్య నుంచి బయటపడడానికి రాష్ట్ర ప్రభుత్వాలు/ పౌర యంత్రాంగాలు చేస్తున్న ప్రయత్నాలకు దేశం వివిధ ప్రాంతాల్లో కంటోన్మెంట్ బోర్డులు సహాయసహకారాలను అందిస్తున్నాయి. కంటోన్మెంట్ ప్రాంతాల్లో నివసిస్తున్న తమ నివాసితులు మాత్రమే కాకుండా అవసరమైన వారందరికీ బోర్డులు వైద్య సహాయాన్ని అందిస్తున్నాయి.
ప్రస్తుతం 39 కంటోన్మెంట్ బోర్డులు  1,240 పడకలతో 40 సాధారణ ఆసుపత్రులను నిర్వహిస్తున్నాయి. 304 పడకలతో పూణే, కిర్కీ మరియు డియోలాలిలోని సిబి ఆసుపత్రులను ప్రత్యేక కోవిడ్ ఆసుపత్రులుగా నిర్వహిస్తున్నారు. కిర్కీ, డియోలాలి, డెహూరోడ్, ఝాన్సీ మరియు అహ్మద్నగర్లలో ఉన్న కంటోన్మెంట్ జనరల్ ఆసుపత్రులను 418 పడకలతో కోవిడ్ సంరక్షణ కేంద్రాలుగా మార్చి సేవలు అందిస్తున్నారు. డెహూరోడ్ లో వద్ద ఒక ప్రత్యేక కోవిడ్ ఆరోగ్య కేంద్రం ఏర్పాటు కానున్నది. త్వరలో దీని సేవలు అందుబాటులోకి రానున్నాయి. కిర్కీలోని కంటోన్మెంట్ జనరల్ ఆసుపత్రిలో ఆరు పడకలతో ఐసీయూ సౌకర్యంతో ఏర్పాటు అవుతోంది. 37 కంటోన్మెంట్ బోర్డులలో ఆక్సిజన్ సౌకర్యం వుంది. ప్రస్తుతం వీటిలో 658 సిలిండర్ల స్టాక్ ఉంది.
మొత్తం 39 కంటోన్మెంట్ జనరల్ ఆసుపత్రుల్లో జ్వరం క్లినిక్లు ఏర్పాటు చేయబడ్డాయి. కోవిడ్ -19 లక్షణాలతో వీటికి వస్తున్నరోగులకు చికిత్స అందిస్తున్నారు. జిల్లా పరిపాలనా యంత్రాంగం సహకారంతో రాపిడ్ యాంటిజెన్ మరియు ఆర్టీ-పిసిఆర్ పరీక్షలను నిర్వహించడమే కాకుండా టీకాలను ఇవ్వడానికి కంటోన్మెంట్ బోర్డులు సౌకర్యాలను కల్పించాయి.
కంటోన్మెంట్ ప్రాంతాలలో బహిరంగ ప్రదేశాలను ప్రత్యేక బృందాలు పారిశుధ్య పరిస్థితులను నిర్వహిస్తూ ఇ-చావానీ పోర్టల్ ద్వారా ఆన్లైన్ సేవలను ఉపయోగించాలని ప్రోత్సహిస్తున్నారు. కంటోన్మెంట్ బోర్డులు దేశవ్యాప్తంగా రక్షణ మంత్రిత్వ శాఖ క్రింద పౌర సంస్థలుగా పనిచేస్తున్నాయి.
కోవిడ్ కేసుల సంఖ్య పెరుగుతూ వస్తున్న నేపథ్యంలో రక్షణశాఖ మంత్రి శ్రీ రాజనాధ్ సింగ్ ఏప్రిల్ 20,24 తేదీల్లో నిర్వహించిన సమీక్షలో కోవిడ్ సమస్యనుంచి బయటపడడానికి పౌర యంత్రాంగానికి సహాయ సహకారాలను అందించాలని సాయుధ దళాలు, వివిధ రక్షణ సంస్థలకు ఆదేశాలు జారీచేశారు. సంక్షోభ సమయాల్లో ప్రజలు సాయుధ దళాల వైపు చూస్తారని ఆయన అన్నారు. సాయుధ దళాలపై ప్రజలకు నమ్మకం ఉందని దళాలు తమను రక్షిస్తాయన్న నమ్మకం వారిలో ఉందని మంత్రి పేర్కొన్నారు.
సాంఘిక న్యాయం, మరియు సాధికారత మంత్రిత్వ శాఖ
ఆర్ధిక వ్యవహారాల కేబినెట్ కమిటీ 
ఎస్సి విద్యార్ధులకు పోస్ట్ మెట్రిక్ స్కాలర్షిప్లలో పరివర్తనాత్మక మార్పులకు కేబినెట్ అనుమతి
ఎస్సిల విద్యకు ప్రభుత్వం పెద్ద ఊతం
రాగల 5 సంవత్సరాలలో 4 కోట్ల మంది ఎస్.సి విద్యార్దులకు 59,000 కోట్ల రూపాయల పోస్ట్ మెట్రిక్ స్కాలర్షిప్ పథకాన్ని ఆమోదించిన ప్రభుత్వం
ప్రధానమంత్రి శ్రీనరేంద్ర మోదీ అధ్యక్షతన ఈ రోజు సమావేశమైన కేంద్ర కేబినెట్ కేంద్ర ప్రభుత్వ స్పాన్సర్డ్ పథకమైన షెడ్యూలు కులాల విద్యార్ధులకు పోస్ట్ మెట్రిక్ స్కాలర్షిప్ - పిఎంఎస్-ఎస్సి లో ప్రధానమైన పరివర్తనాత్మక మార్పులను ఆమోదించింది. దీనివల్ల 4 కోట్ల మందికి పైగా ఎస్.సి.విద్యార్ధులకు రాగల 5 సంవత్సరాలలో ప్రయోజనం చేకూరుతుంది. దీనివల్ల వారు విజయవంతంగా తమ ఉన్నత విద్యను పూర్తి చేయగలుగుతారు.
కేబినెట్ మొత్తం 59,048 కోట్ల రూపాయల పెట్టుబడిని ఆమోదించింది. ఇందుకలో కేంద్రప్రభుత్వం 35,534 కోట్ల రూపాయలు  ఖర్చుచేయనుంది. మిగిలిన మొత్తాన్ని రాష్ట్రప్రభుత్వాలు ఖర్చుచేయనున్నాయి. ప్రస్తుతం ఉన్న కమిటెడ్ లయబిలిటీ విధానం స్థానంలో కొత్త విధానం వస్తుంది. ఈ కీలక పథకంలో కేంద్ర ప్రభుత్వం మరింత ఎక్కువ గా పాలుపంచుకుంటుంది.
షెడ్యూలు కులాల వారికి పోస్ట్ మెట్రిక్ స్కాలర్షిప్ పథకం 11 వ తరగతి నుంచి ఆపైన ఏదైనా పోస్ట్ మెట్రిక్ కోర్సును చదివేందుకు వీలు కల్పిస్తుంది. ప్రభుత్వం వీరి విద్యకు అయ్యే ఖర్చును భరిస్తుంది.
కేంద్ర ప్రభుత్వం దీనికి మంచి ఊపు ఇచ్చేందుకు కట్టుబడి ఉంది. దీనివల్ల ఎస్సిల జిఇఆర్ రాగల 5 సంవత్సరాలలో జాతీయ ప్రమాణాలకు చేరుకోనుంది.
ఇందుకు సంబంధించిన వివరాలు ఇలా ఉన్నాయి.
ఈ పథకం దృష్టి , నిరుపేద విద్యార్థులను నమోదు చేసుకోవడం, వారికి సకాలంలో చెల్లింపులు చేయడం, సమగ్ర జవాబుదారిత్వం, నిరంతర మానిటరింగ్, పూర్తి పారదర్శకత పై ఉంటుంది. .
పదోతరగతి పాసైన పేదవర్గాల వారు వారికి ఇష్టమైన ఉన్నతవిద్యను అభ్యసించేందుకు ఈ పథకం కింద నమోదుకు ప్రచార కార్యక్రమాన్ని నిర్వహించనున్నారు. 1.36 కోట్ల మంది పేద విద్యార్ధులు పదోతరగతి పైన విద్యను కొనసాగించలేక పోతున్నారు. ఇలాంటి వారిని రాగల 5 సంవత్సరాలలో ఉన్నత విద్యారంగంలోకి తీసుకురానున్నారు.
ఈ పథకాన్ని ఆన్లైన్ ప్లాట్ఫారం పై చేపడతారు. అత్యంత పకడ్బందీ సైబర్ భద్రతా చర్యలను చేపడతారు, ఇది పారదర్శకత, జవాబుదారిత్వం, సమర్థత, సకాలంలో చెల్లింపును ఎలాంటి జాప్యం లేకుండా చేసేలా చూస్తుంది. రాష్ట్రాలు విద్యార్ధుల అర్హత, కులస్థాయి, ఆధార్ గుర్తింపు, బ్యాంకు ఖాతాల వివరాల పరిశీలన ఆన్లైన్ ద్వారా చేపడతాయి.
విద్యార్ధులకు ఈ పధకం కింద ఆర్ధిక సహాయం బదిలీ డిబిటి పద్ధతిలో ఉంటుంది.ప్రత్యేకించి ఇది ఆధార్ అనుసంధానిత పేమెంట్ వ్యవస్థను కలిగి ఉంటుంది. 2021-22 నుంచి ఈ పథకంలో కేంద్రం వాటా  డిబిటిపద్ధతిలో, ఆయా రాష్ట్రప్రభుత్వాలు తమ వంతు వాటా విడుదల చేసిన తర్వాత నేరుగా విద్యార్దుల బ్యాంకు ఖాతాకు నిర్దేశిత టైమ్ షెడ్యూలు ప్రకారం విడుదల చేయడం జరుగుతుంది.
సామాజిక ఆడిట్లు, వార్షిక థర్డ్ పార్టీ ఎవాల్యుయేషన్, అర్థ సంవత్సర స్వీయ ఆడిటెడ్ రిపోర్టులు ప్రతి సంస్థనుంచి పరిశీలించే యంత్రాంగం ఉంటుంది.
కేంద్ర సహాయం 2017-18 నుంచి 2019-20 వరకు సంవత్సరానికి సుమారు 1100 కోట్ల రూపాయల వరకు ఉంటుంది. ఇది 2020-21నుంచి2025-26 నాటికి 5 రెట్లుపైగా పెరిగి సుమారు రూ 6000 కోట్ల రూపాయలు కానుంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
అంతర్జాతీయంగా ఆమోదం పొందిన ఒఐఎంఎల్  సర్టిఫికేట్ ను జారీ చేయగల
ప్రపంచంలోని 13 వ దేశంగా భారత్.
దేశీయ తయారీదారులు ఇకనుంచి తమ తూనికలు, కొలతల పరికరాలను భారత్ లో పరీక్షింపచేసి, అంతర్జాతీయ మార్కెట్ లో అమ్ముకోవచ్చు.
దినితో అంతర్జాతీయ తయారీదారులు తమ పరికరాలను భారత్ లో పరీక్షింపచేసి, అందుకు రాబడి పొందవచ్చు.ఉపాధి అవకాశాలు కల్పించవచ్చు.
ఒఐఎంఎల్ ఒక ప్రభుత్వ సంస్థ. దీనిని 1955 వ సంవత్సరంలో నెలకొల్పారు. భారతదేశం 1956 వ సంవత్సరంలో ఇందులో సభ్యత్వం పొందింది. దీనిక 63 సభ్యదేశాలు, 64 మంది కరస్పాండింగ్ సభ్యులు ఉన్నారు. తూనికలు, కొలతల పరికరాలకు సంబంధించి అంతర్జాతీయంగా ఆమోదించే ఒఐఎంఎల్ సర్టిఫికెట్లను జారీచేసేందుకు భారత్ కు అధికారం లభించింది.పాటర్న్ ఆమోదానికి సంబంధించి సర్టిఫికేట్ తప్పని సరి దీనిని వినియోగదారుల వ్యవహారాల విభాగం జారేచేయవచ్చు.
తూనికలు ,కొలతలకు సంబంధించి భారత్ , ఒఐఎంఎల్ సిఫార్సులు, పరీక్షా పద్ధతులు పాటిస్తుంది. తూనికలు కొలతల విభాగం ప్రాంతీయ రెఫరెన్స్ స్టాండర్డ్స్ లేబరెటరీలు రూపొందించే నివేదికలను ఇక ఒఎంఐఎల్ వర్గాలు ఆమోదిస్తాయి. దీనితో భారత్ ఒఐఎంఎల ప్యాట్రన్ ఆమోద సర్టిఫికేట్లు జారీచేయగలుగుతుంది. అలాగే దేశీయ తయారీదారులకు అండగా నిలవగలుగుతుంది. దేశీయ తయారీదారులు తమ తూనికలు, కొలతల పరికరాలను , ఎలాంటి అదనపు టెస్టింగ్ రుసుము చెల్లించకుండానే వివిధ దేశాలకు ఎగుమతి చేయవచ్చు. దీనితో చెప్పుకోదగిన స్థాయిలో ఆదా అవుతుంది.
విదేశీ తయారీదారులకు కూడా భారత్ ఐఐఎంఎల విధాన సర్టిఫికేట్లు మన ఆర్.ఆర్.ఎస్.ఎల్ ల నుంచి జారీచేయడానికి వీలుంది. తూనికలుకొలత పరికరాలకు ఒఐఎంల్ ఆమోదం పొందిన సర్టిఫికేట్లను భారత్ జారీచేయడం ద్వారా ఫీజు రూపంలో విదేశీ మారకద్రవ్యాన్ని ఆర్జించ గలుగుతుంది.
భారత్ ఇక ఒఐఎంఎల్ విధానాలను ప్రభావితం చేయడంతోపు ఒఐఎంల్ వ్యూహానికి సమాచారాన్ని అందించగలదు. ఈ వ్యవస్థ ఒఐఎంఎల్ సభ్యదేశాలలోని ఒఐఎంఎల్ జారీ అధికారులు జారీచేసే సర్టిఫికేట్లను ఇతర దేశాలు ఆమోదించవలసి ఉంటుంది. తూనికలు కొలతల పరికరాలకు జాతీయ , ప్రాంతీయ స్థాయి ఆమోదాలకు ఇది ప్రాతిపదిక అవుతుంది. ఇతర ఒఐఎంఎల్ సభ్యదేశాలు జాతీయ స్థాయి ఆమోద సర్టిఫికేట్లు,ఎలాంటి ఖర్చుతో కూడిన పరీక్షా సదుపాయాల అవసరం లేకుండా ఈ సర్టిఫికేట్లపై ఆధారపడి జారీచేయవచ్చు. భారత్ , ఇప్పుడు ఆస్ట్రేలియా, స్విజ్జర్లాండ్, చైనా, చెక్ రిపబ్లిక్, జర్మనీ, డెన్మార్క్ ,ఫ్రాన్స్ ,యునైటెడ్ కింగ్ డమ్, జపాన్, నెదర్లాండ్, స్వీడన్, స్లొవేకియాతో పాటు 13 వ దేశంగా ప్రపంచవ్యాప్తంగా ఒఐఎంఎల్ ఆమోదిత సర్టిఫికేట్ జారీచేయడానికి అనుమతి కలిగి ఉంది.
ఇవాళ , అంతర్జాతీయంగా గుర్తింపు పొందిన ఒఐఎంఎల్ సర్టిఫికెట్ జారీ అథారిటీ లజాబితాలో చేరినట్టు భారత్ సగర్వంగా ప్రకటించుకుంటోంది. ఇది నాణ్యతా ప్రమాణాలను పాటించడంలో మన దేశానికి గల కట్టుబాటుకు, అంతర్జాతీయ వాణిజ్య ప్రమాణాలు పాటించడానికి గల చిత్తశుద్దిని తెలియజేస్తోంది.
వినియోగదారుల వ్యవహారాల శాఖ కార్యదర్శి శ్రీ రోహిత్ కుమార్ సింగ్ ఈ కీలక విజయం గురించిన సమాచారాన్ని ఒక పత్రికా విలేఖరుల సమావేశంలో పంచుకున్నారు. ఈ విజయానికి సంబంధించిన ప్రాధాన్యతను వారు ఒక వీడియో ప్రజెంటేషన్ ద్వారా తెలిపారు. ఒఐఎంఎల్-సిఎష్ ఎక్సిక్యుటివ్ కార్యదర్శి పాల్ డిక్సన్ కూడా పారిస్ కేంద్ర కార్యాలయం నుంచి ఈ పత్రికా విలేఖరుల సమావేశంలో పాల్గొన్నారు. ఒఐఎంఎల్ సర్టిఫికేట్ జారీ అథారిటీగా భారత్ పాత్రను ఆయన పునరుద్ఘాటించారు. అలాగే భారత్ కు తమ సహకారం కొనసాగుతుందని తెలిపారు.
ప్రధాన మంత్రి కార్యాలయం
ఉత్తరాఖండ్ ప్రజల కు వారి రాష్ట్ర స్థాపన దినం నాడు శుభాకాంక్షలు తెలిపినప్రధాన మంత్రి
ఉత్తరాఖండ్ ప్రజల కు వారి రాష్ట్ర స్థాపన దినం సందర్భం లో ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘ఉత్తరాఖండ్ ప్రజల కు ఇవే రాష్ట్ర స్థాపన దినం శుభాకాంక్షలు. ఈ రాష్ట్రం ప్రకృతి తో మరియు ఆధ్యాత్మికత్వం తో సన్నిహితమైన అనుబంధాన్ని కలిగివున్నటువంటి రాష్ట్రం గా ఉంది. ఈ రాష్ట్రం లో ప్రజలు దేశ నిర్మాణాని కి గాను అనేక రంగాల లో గొప్ప తోడ్పాటుల ను అందిస్తున్నారు. ఉత్తరాఖండ్ రాబోయే కాలాల్లో ప్రగతి పథం లో పయనిస్తూ ఉండు గాక.’’ అని పేర్కొన్నారు.
ప్రధాన మంత్రి కార్యాలయం
మహారాణా ప్రతాప్ జయంతి నాడు ఆయన కు శ్రద్ధాంజలి ని అర్పించిన ప్రధాన మంత్రి
మహారాణా ప్రతాప్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు స్మృత్యంజలి ని ఘటించారు.
‘‘భారత మాత యొక్క గొప్ప సుపుత్రుల లో ఒకరు అయినటువంటి మహారాణా ప్రతాప్ కు ఆయన జయంతి నాడు కోటి కోటి ప్రణామాలు. దేశప్రేమ, స్వాభిమానం మరియు పరాక్రమం లతో నిండిన ఆయన యొక్క గాథ దేశవాసుల కు సదా ప్రేరణ ను అందిస్తూ ఉంటుంది’’ అని ఒక సందేశం లో ప్రధాన మంత్రి పేర్కొన్నారు.
(
జల శక్తి మంత్రిత్వ శాఖ
పశ్చిమ బెంగాల్ లో జల్ జీవన్ మిషన్ అమలుపై ఆందోళన వ్యక్తం చేసిన కేంద్ర జల్ శక్తి మంత్రి
జెజెఎం కింద పశ్చిమ బెంగాల్ కి 2020-21లో రూ.1610 కోట్లు కేటాయింపు
కేంద్ర జల్ శక్తి మంత్రి శ్రీ గజేంద్ర సింగ్ షేఖావత్ పశ్చిమ బెంగాల్ ముఖ్యమంత్రికి రాసిన లేఖలో రాష్ట్రంలో జల్ జీవన్ మిషన్  కింద పనులు నెమ్మదిగా జరుగుతున్నాయని ఆందోళన వ్యక్తం చేశారు. ప్రధాని గత స్వాతంత్ర్య దినోత్సవ ప్రసంగంలో ప్రకటించినట్లుగా, రాష్ట్రాలు 2024 నాటికి ప్రతి గ్రామీణ గృహానికి తాగునీటి కనెక్షన్ల  ద్వారా త్రాగునీటిని అందించాలని లక్ష్యంగా జెజెఎంను అమలు చేస్తున్నాయి. గ్రామీణ జీవితాలను మెరుగుపరచడం మహిళలు ముఖ్యంగా బాలికలకు చాకిరీ తగ్గించడం మిషన్ లక్ష్యం.
తన లేఖలో, శ్రీ షేఖావత్, గృహాలకు కొళాయి కనెక్షన్లు, అందుబాటులో ఉన్న నిధుల వినియోగం పరంగా జల్ జీవన్ మిషన్ నిధులను కేంద్ర ప్రభుత్వం అందిస్తుందని పేర్కొన్నారు. 2019-20 సంవత్సరంలో 32 లక్షల గృహాలకు కొళాయి కనెక్షన్లు అందించాలని లక్ష్యం అయితే, రాష్ట్రంలో 4,750 కనెక్షన్లు మాత్రమే ఇచ్చారు. ఇంకా, 2019-20లో పశ్చిమ బెంగాల్కు ₹ 994 కోట్లు కేటాయించారు, అందులో రాష్ట్రానికి 8 428 కోట్లు మాత్రమే ఖర్చు చేయగలిగారు. ఆర్సెనిక్ / ఫ్లోరైడ్-ప్రభావిత ఆవాసాలకు త్రాగునీటిని అందించడం కోసం 2017 మార్చి నుండి పశ్చిమ బెంగాల్కు మొత్తం రూ. 1,305.70 కోట్లు విడుదల అయితే, వీటిలో ₹ 573.36 కోట్లు ఇప్పటికీ వినియోగించుకోలేదు.
రాష్ట్రానికి కేటాయింపులను 2019-20లో రూ. 994 కోట్ల నుండి 2020-21లో రూ.1,610.76 కోట్లకు పెంచామని, అంతకుముందు ఏడాది ఖర్చు చేయని బ్యాలెన్స్తో, పశ్చిమ బెంగాల్కు జెజెఎం కోసం రూ. 2,760 కోట్ల కేంద్ర నిధుల లభ్యత ఉందని వెల్లడించారు. ప్రతి గ్రామీణ గృహాలకు త్రాగునీరు అందించడం జాతీయ ప్రాధాన్యత అని, సమయానుసారంగా లక్ష్యాన్ని సాధించడానికి రాష్ట్రం ప్రయత్నాలు చేయాలని జల్ శక్తి మంత్రి ఉద్ఘాటించారు.
రాష్ట్రంలోని 21,600 గ్రామాల్లో 1 కోట్ల గృహాలకు ట్యాప్ కనెక్షన్లు ఇవ్వవచ్చని జల్ శక్తి మంత్రి చెప్పారు.
స్థానిక సమాజం పాత్ర, బాధ్యతపై నొక్కిచెప్పిన జల్ శక్తి మంత్రి, తాగునీటి భద్రత సాధించడానికి దీర్ఘకాలిక స్థిరత్వాన్ని నిర్ధారించడానికి స్థానిక గ్రామ సంఘం / గ్రామ పంచాయతీలు మరియు నీటి సరఫరా వ్యవస్థల ప్రణాళిక, అమలు, నిర్వహణ, ఆపరేషన్ మరియు నిర్వహణలో పాల్గొనాలని అభ్యర్థించారు. అన్ని గ్రామాల్లో, జల్ జీవన్ మిషన్ను నిజంగా ప్రజల ఉద్యమంగా మార్చడానికి కమ్యూనిటీ సమీకరణతో పాటు ఐఇసి ప్రచారం చేపట్టాల్సిన అవసరం ఉంది.
2020-21లో, పశ్చిమ బెంగాల్కు పిఆర్ఐలకు 15 వ ఫైనాన్స్ కమిషన్ గ్రాంట్గా, రూ. 4,412 కోట్లు అందుతాయి. ఈ మొత్తంలో 50% తప్పనిసరిగా నీటి సరఫరా మరియు పారిశుద్ధ్యం కోసం వినియోగించాలి.
కోవిడ్-19 మహమ్మారి నేపథ్యంలో, ప్రజలు నీటి కోసం గుంపులుగా ఉండకుండా ఉండడం చాలా ముఖ్యం. పశ్చిమ బెంగాల్ ముఖ్యమంత్రి అన్ని గ్రామాల్లో నీటి సరఫరా పనులను చేపట్టాలని కోరారు, ఇది సామాజిక దూరం సాధనలో సహాయపడుతుంది, స్థానికులు / వలసదారులకు ఉపాధి పొందడంలో మరియు గ్రామీణ ఆర్థిక వ్యవస్థను పెంచడంలో సహాయపడుతుంది. 2024 నాటికి పశ్చిమ బెంగాల్ను 100% ఎఫ్హెచ్టిసి రాష్ట్రంగా, అంటే 'హర్ ఘర్ జల్ రాజ్య'గా మార్చడానికి కేంద్ర సన్నద్ధతో ఉంది. బెంగాల్ సిఎంతో త్వరలో వీడియో కాన్ఫరెన్సింగ్ ద్వారా జెజెఎం ప్రణాళిక మరియు అమలు గురించి చర్చించాలని భావిస్తున్నట్టు కేంద్ర మంత్రి వెల్లడించారు.